rejauldu/bengali-wikipedia huggingface dataset:
কঠিন-অবস্থার পদার্থবিজ্ঞানের ভাষায়, যোজনী ব্যান্ড ও পরিবহন ব্যান্ড হচ্ছে ফার্মি লেভেলের সবচেয়ে কাছের ব্যান্ড এবং কঠিন পদার্থের বৈদ্যুতিক পরিবাহীতার নির্ধারক। অধাতুর ক্ষেত্রে, যোজনী ব্যান্ড হলো ইলেকট্রনের শক্তির সর্বোচ্চ রেঞ্জ বা পাল্লা যেখানে ইলেকট্রন সাধারণত পরমশূণ্য তাপমাত্রায় বিদ্যমান থাকে, অন্যদিকে পরিবহণ ব্যান্ড হলো ফাঁকা ইলেকট্রনিক অবস্থার সর্বনিম্ন পাল্লা। কোনো উপাদানের ইলেকট্রনিক ব্যান্ড গঠন এর গ্রাফ থেকে যোজনী ব্যান্ডের অবস্থান ফার্মি লেভেলের নিচে আর পরিবহণ ব্যান্ডের অবস্থান ফার্মি লেভেলের উপরে দেখা যায়।  ধাতুর বেলায় যোজনী ও পরিবহণ ব্যান্ডের মাঝে তেমন পার্থক্য দেখা যায়না।কারণ এক বা একাধিক আংশিক পূর্ণ যেসব ব্যান্ডে যোজনী ও পরিবহণ ব্যান্ডের বৈশিষ্ট্য দেখা যায় সেসব ব্যান্ডেই পরিবহণ সম্পন্ন হয়।   ব্যান্ড ব্যবধান   অর্ধপরিবাহী ও অপরিবাহীতে দুইটি ব্যান্ডের মাঝে একটা ব্যবধান থাকে কিন্তু অর্ধধাতুতে ব্যান্ডগুলো একটার উপর আরেকটা অবস্থান করে। ব্যান্ড ব্যবধান হচ্ছে  কঠিন পদার্থে বিদ্যমান এক প্রকার শক্তিপাল্লা বা এনার্জি রেঞ্জ যেখানে কোনো ইলেকট্রনিক অবস্থা বিরাজ করতে পারে না। এর পিছনে শক্তির কোয়ান্টাইজেশন দায়ী। যোজনী ব্যান্ড থেকে ইলেকট্রনের উত্তেজিত হয়ে পরিবহন ব্যান্ডে চলে যাবার সম্ভাব্যতাই মূলতঃ অধাতুর বৈদ্যুতিক পরিবাহিতাকে নির্ধারণ করে।   বৈদ্যুতিক পরিবাহিতা  Image: Semiconductor band structure (lots of bands 2).svgSemiconductor band structure বৈদ্যুতিক পরিবাহিতা ও অর্ধপরিবাহী দেখতে পারেন, ব্যান্ড গঠন সম্পর্কে আরও বিস্তারিত জানতে।   কঠিন পদার্থের বেলায়, ইলেকট্রনের চার্জ বাহক হবার সামর্থ্য নির্ভর করে ভ্যাকেন্ট বা ফাঁকা ইলেকট্রনিক অবস্থার উপস্থিতির উপর। এর ফলে যখনই কোনো বৈদ্যুতিক ক্ষেত্র প্রয়োগ করা হয়, ইলেকট্রনগুলো তাদের শক্তি বৃদ্ধি করতে পারে । একইভাবে, প্রায় পূর্ণ যোজনী বান্ডগুলোর হোলগুলো (শূণ্য অবস্থা) পরিবাহিত হতে পারে।  কোনো কঠিন পদার্থের বৈদ্যুতিক পরিবাহিতা নির্ভর করে এর যোজনী ব্যান্ড থেকে পরিবহন ব্যান্ডে ইলেকট্রন প্রবাহের সামর্থ্যের উপর। স্বভাবতই অর্ধধাতুর ওভারল্যাপিং অঞ্চলের জন্য এর বৈদ্যুতিক পরিবাহিতা অনেক বেশি থাকে। যদি কোনো ছোট ব্যান্ড ব্যবধান (Eg) থাকে, সেক্ষেত্রে যোজনী ব্যান্ড থেকে পরিবহন ব্যান্ডে ইলেকট্রন প্রবাহ শুধুমাত্র তখনই হবে যখন কোনো বাহ্যিক শক্তি  ( যেমনঃ তাপীয়) প্রয়োগ করা হবে। এই ছোট  Eg গুলোর গ্রুপকে   অর্ধপরিবাহী বলা হয়। যদি  Eg এর মান যথেষ্ট বড় হয়, তবে যোজনী ব্যান্ড থেকে পরিবহন ব্যান্ডে ইলেকট্রনের প্রবাহ স্বাভাবিক পরিস্থিতিতে নগণ্য বলে বিবেচিত হবে। এক্ষেত্রে Eg গুলোর গ্রুপকে অপরিবাহী বলা হয়।  অর্ধপরিবাহীতেও হালকা পরিবাহিতা দেখা যায় তাপীয় উত্তেজনার জন্য। কিছু ইলেকট্রন যথেষ্ট শক্তি সঞ্চার করে একবারে ব্যান্ড ব্যবধান অতিক্রম করে ফেলে। আর একবার যদি তারা পরিবহন ব্যান্ডে পৌঁছাতে পারে, তখন তারা যেমন বিদ্যুৎ পরিবহন করতে পারে তেমনি তাদের যোজনী ব্যান্ডে ফেলে যাওয়া হোলগুলোও বিদ্যুৎ পরিবহন করতে পারে। হোল হচ্ছে এক প্রকার ফাঁকা অবস্থা যা যোজনী ব্যান্ডের ভিতরে ইলেকট্রনকে স্বাধীনতার মাত্রা প্রদান করতে সাহায্য করে।    আরও দেখুন  বৈদ্যুতিক পরিবাহিতা ফার্মি সী (ফার্মি সমুদ্র) অর্ধপরিবাহী হোমো/লুমো ভ্যালিট্রনিক্স (ভ্যালিট্রনিক্স)   তথ্যসূত্র   বাহ্যিক যোগসূত্র  Direct Band Gap Energy Calculator  বিষয়শ্রেণী:ইলেকট্রনিক ব্যান্ড কাঠামো
মার্ক ড্যানিয়েল রনসন একজন ইংরেজ সংগীতশিল্পী, ডিজে, সংগীতলেখক এবং রেকর্ড প্রযোজক। তিনি ৫বার গ্র‍্যামি এওয়ার্ড পেয়েছেন।  রনসন লন্ডনে জন্মগ্রহণ করেন এবং নিউ ইয়র্কে তার সৎপিতা মিক জনস এর সাথে বড় হন, যা বাল্যকালেই তাকে সংগীতের প্রতি আগ্রহী করে তোলে।নিউ ইয়র্ক বিশ্ববিদ্যালয়ে অধ্যয়নকালে তিনি হিপ-হপ জগতে একজন জনপ্রিয় ডিজে হিসেবে পরিচিতি পান। তার প্রথম অ্যালবাম " Here Comes the Fuzz" কোনো বড়সড় সাড়া ফেলতে সক্ষম হয়নি।  ২০১৪ সালে রনসন ব্রুনো মার্স সহ "Uptown Funk" রিলিজ করেন, যা ব্যাপক জনপ্রিয়তা পায়।  ২০১৮ তে তিনি তার নিজস্ব রেকর্ড লেবেল জেলিজ রেকর্ড প্রতিষ্ঠা করেন।   তথ্যসূত্র   বিষয়শ্রেণী:১৯৭৫-এ জন্ম বিষয়শ্রেণী:ইংরেজ গানলেখক বিষয়শ্রেণী:ইংরেজ বহু-যন্ত্রবাদক বিষয়শ্রেণী:ইংরেজ রেকর্ড প্রযোজক বিষয়শ্রেণী:ইহুদি সঙ্গীতশিল্পী বিষয়শ্রেণী:গোল্ডেন গ্লোব পুরস্কারপ্রাপ্ত সঙ্গীতজ্ঞ বিষয়শ্রেণী:গ্র্যামি পুরস্কার বিজয়ী বিষয়শ্রেণী:ব্রিট পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:রুশ-ইহুদি বংশোদ্ভূত ইংরেজ বিষয়শ্রেণী:শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী বিষয়শ্রেণী:২১শ শতাব্দীর ইংরেজ সঙ্গীতজ্ঞ বিষয়শ্রেণী:আপ্রা পুরস্কার বিজয়ী বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:হিপ হপ রেকর্ড প্রযোজক বিষয়শ্রেণী:আরসিএ রেকর্ডসের শিল্পী বিষয়শ্রেণী:রিমিক্সার বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
ফাবিওলা জানত্তি (, আ-ধ্ব-ব: [faˈbiːola dʒaˈnɔtti]}; জন্ম ২৯শে অক্টোবর, ১৯৬০) একজন ইতালীয় পরীক্ষাধর্মী কণা পদার্থবিজ্ঞানী এবং প্রথম নারী যিনি সুইজারল্যান্ডের জেনেভা শহরের কাছে অবস্থিত সের্ন নিউক্লীয় গবেষণার জন্য ইউরোপীয় সংস্থার (সের্ন) মহাপরিচালক পদে নিয়োগ পান। তিনি ২০১৬ সালের ১লা জানুয়ারি পাঁচ বছরের জন্য এই পদে নিয়োগ পান এবং ২০২১ সালে সের্নের নির্বাহী পরিষদ এক অভূতপূর্ব ঐতিহাসিক সিদ্ধান্তে তাঁকে আরও পাঁচ বছরের জন্য ও ২০২৫ সাল পর্যন্ত এই পদে পুনর্নির্বাচিত করে।  জানত্তি মিলান বিশ্ববিদ্যালয় থেকে অতিপারমাণবিক পদার্থবিজ্ঞানে ডক্টরেট উপাধি অর্জন করেন। তিনি ১৯৮৭ সাল থেকে সের্নের অনেকগুলি কণা পদার্থবৈজ্ঞানিক পরীক্ষার উপরে কাজ করেছেন। সের্ন বিশ্বের বৃহত্তম কণা পদার্থবিজ্ঞান গবেষণাগারটি পরিচালনা করে। তিনি ২০০৩ সাল থেকে অ্যাাটলাস পরীক্ষাটির উপরে কাজ করেন। ২০০৯ সালে তাঁকে প্রকল্পটির শীর্ষ পদ প্রদান করা হয়। ফলে তিনি প্রকল্পটির সাথে সংশ্লিষ্ট ৩৮টি দেশের ৩০০০ পদার্থবিজ্ঞানীকে নেতৃত্বদানের পাশাপাশি দলটির সামগ্রিক বৈজ্ঞানিক কৌশল নির্ধারণ ও বিশাল এই কণা চিহ্নিতকারকের প্রতিদিনকার কাজকর্মের উপরে নজরদারি করার গুরুদায়িত্ব লাভ করেন। তাঁর নেতৃত্বে দলটি ২০১২ সালে হিগস বোসন কণাটি আবিষ্কার করে। এই কণাটির অস্তিত্ব আবিষ্কারের ফলে ১৯৬০ সালে ব্রিটিশ পদার্থবিজ্ঞানী পিটার হিগস কর্তৃক ভবিষ্যৎব্যক্ত হিগস ক্ষেত্রটির অস্তিত্ব নিশ্চিত হয়, যে ক্ষেত্রটি সমস্ত অতিপারমাণবিক কণার ভরের জন্য দায়ী। এটি ছিল পদার্থবিজ্ঞানের ইতিহাসের এক যুগান্তকারী মুহূর্ত।  তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় পদার্থবিজ্ঞানী বিষয়শ্রেণী:মিলান বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিবিসি ১০০ নারী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:এডিনবরা বিশ্ববিদ্যালয়ের শিক্ষক বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:ফরাসি বিজ্ঞান একাডেমির সদস্য
ফোকাস হলো একটি জার্মান-ভাষার সাময়িক পত্র বা সাময়িকী, যা প্রকাশ করে হুবার্ট বুর্ডা মিডিয়া। এটা সাপ্তাহিক পত্রিকা হিসেবে স্পিজেল এর পাশাপাশি ১৯৯৩সালে প্রতিষ্ঠিত হয়। ২০১৫সালে জার্মানির রাজধানী বার্লিনে নতুন সদস্যদের নিয়ে এটির সদর দপ্তর খোলা হয়। স্পিজেল এবং স্টার্নের পাশাপাশি, ফোকাস হলো জার্মানে সবচেয়ে প্রচলিত সাপ্তাহিকী। এটি প্রতিষ্ঠা করেন হুবার্ট বুর্ডা এবং হেলমাট মার্কোর্ট। ২০১৬সালের মার্চ অনুযায়ী বর্তমানে এটির প্রধান সম্পাদক হলেন রবার্ট স্কেইডার।   ইতিহাস  "জুগমিজে" কোড নাম দিয়ে ১৯৯১সালের গরমে ফোকাসের কাজ শুরু করা হয়। ১৯৯২সালের অক্টোবরে, হুবার্ট বুর্ডা মিডিয়া নতুন সাময়িক পত্রের পরিকল্পনার ঘোষণা দেন। পর্যবেক্ষকরা ধারণা করেন এই পরিকল্পনাটি শুধু অল্প সফল হতে পারবে। স্পিজেল এবং স্টার্ন সাময়িকীর প্রতিযোগী হিসেবে অন্য প্রকাশকদের প্রচেষ্টা পূর্বে কয়েকবার ব্যর্থ হয়েছে। ফোকাসের প্রথম সংস্করণ ১৮জানুয়ারি, ১৯৯৩সালে প্রকাশ করা হয় এবং তা পরের দিনই বিক্রয় হয়ে যায়। ফোকাসের স্লোগান ছিল "দ্যা মডার্ন ম্যাগাজিন" এবং হেলমাট মার্কোর্ট সাময়িকীর প্রথম প্রধান সম্পাদক হন। ফোকাস সম্পর্কে ইতিবাচক এবং নেতিবাচক উভয় ধরনের মন্তব্য ছিল। পর্যবেক্ষকরা ফোকাসকে স্পিজেলের কঠোর প্রতিযোগী মনে করে।  পাঁচটি সমস্যার পর, ফোকাসের ১৫,০০০জন গ্রাহক ছিলো এবং এটির ৩০০,০০০সংখ্যার বেশি বিক্রিত হয়। এটি শুরু থেকেই বাণিজ্যিকভাবে সফল ছিল। হুবার্ট বুর্ডা মিডিয়ার বাণিজ্যিক সক্ষমতা বাড়াতে এই সাময়িকী বড় ভূমিকা রাখে। ১৯৯৪সালের মাঝে, একটি ডাচ আদালত নির্দেশ দেয় যে, দন্ধের কারণে ফোকাসকে বেলজিয়াম, নেদারল্যান্ডস এবং লুক্সেমবার্গ এ বিক্রি করা যাবেনা। এটির পর, ফোকাস বাণিজ্যিক বৃদ্ধির কৌশল বজায় রাখে। বুর্ডা ধীরে ধীরে আন্তর্জাতিকভাবে এর বাণিজ্য বাড়ায়, যেমন, এটি যুক্তরাষ্ট্রের গণমাধ্যম দল জিফ ডেভিস এর সাথে চুক্তি সম্পন্ন করে। ১৯৯৬সালে ইন্টারনেটে পোর্টাল ফোকাস অনলাইন উদ্ভোদন করা হয়। আবার এটি ফোকাস টিভি নাম দিয়ে টেলিভিশন মাধ্যমে যোগ দেয়। ফোকাস জার্মানের একটি মুখ্য সাময়িক পত্রে পরিণত হয়। ১৯৯৭সালে, এটির প্রকাশক হুবার্ট বুর্ডা সাময়িকীর সৃজনশীল আবিষ্কারের জন্য বিভিন্ন পুরস্কার পায়।  ২০১৭সালে, ফোকাস মিউনিখ এবং ডুসেলডর্ফে এর অফিস বন্ধের ঘোষণা দেয়। তারপর থেকে, এই সাময়িকী সম্পূর্ণ বার্লিনে তৈরি হয়। এই বছরের শেষে, হুবার্ট বুর্ডা মিডিয়া একটি প্রচারণা অভিযান চালায়, যার নাম "মুঞ্চেন ইম ফোকাস" (ফোকাসে লোকজন)।   বিতরণ  ফোকাস হলো সবচেয়ে বিক্রিত সাময়িক পতৃর এবং বিজ্ঞাপন বাজারের একটি বড় অংশ এটির দখলে। স্পিজেল এবং স্টার্নের মতো, ফোকাস ক্ষতি সামলাতে পেরেছে। যদিও ১৯৯৮সাল থেকে ২০১৭সালের মাঝে এটির বিক্রিত সংখ্যার পরিমাণ ৭৮২,৬৮৫ থেকে ৪৩৮,০৫৫ এ কমে আসে।   সমালোচনা  ২০১৬সালে, ফোকাস যৌন নিপীড়নের উপর একটি প্রতিবেদন প্রকাশ করে যেটি সমালোচনার সৃষ্টি করে। এটির মূল পৃষ্ঠাতে একজন নগ্ন শেতাঙ্গ নারীর দেহে কালো হাতের ছাপ দেখা যায়, এটিকে অনেকে "নগ্নতা" এবং "বর্ণবাদ" হিসেবে তুলনা করেছে। জার্মান প্রেস কাউন্সিল ফোকাসের বিরুদ্ধে অনেক অভিযোগ পেয়েছে, কিন্তু সবগুলোকে অগ্রাহ্য করা হয়েছে।   তথ্যসূত্র    বহিঃসংযোগ      বিষয়শ্রেণী:1993 establishments in Germany বিষয়শ্রেণী:Conservative magazines বিষয়শ্রেণী:German-language magazines বিষয়শ্রেণী:German news magazines বিষয়শ্রেণী:German news websites বিষয়শ্রেণী:German weekly magazines বিষয়শ্রেণী:Magazines established in 1993 বিষয়শ্রেণী:Magazines published in Munich বিষয়শ্রেণী:Media in Munich বিষয়শ্রেণী:মধ্য-ডানপন্থী সংবাদপত্র বিষয়শ্রেণী:জার্মান ভাষার ম্যাগাজিন বিষয়শ্রেণী:১৯৯৩-এ প্রতিষ্ঠিত ম্যাগাজিন বিষয়শ্রেণী:উদার রক্ষণশীলতা
মতিয়র রহমান টুকু বাংলাদেশের গাইবান্ধা জেলার রাজনীতিবিদ ও গাইবান্ধা-৫ (ফুলছড়ি-সাঘাটা) আসনের সাবেক সংসদ সদস্য। তিনি মৃত্যুবরণ করেছেন। তিনি সাঘাটা উপজেলার বোনারপাড়ায় বসবাস করতেন,,ও এই আসনের বিএনপির প্রথম এমপি ছিলেন। তাহার জন্ম সাঘাটা উপজেলার কামালের পাড়া ইউনিয়নে। তিনি গতকাল মঙ্গলবার ৩০-১০-২০২৫ তারিখে মৃত্যু বরণ করেন।   প্রাথমিক জীবন  মতিয়র রহমান টুকু গাইবান্ধা জেলায় জন্মগ্রহণ করেন।   রাজনৈতিক জীবন  মতিয়র রহমান টুকু ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র প্রার্থী হিসেবে গাইবান্ধা-৫ (ফুলছড়ি-সাঘাটা) আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে গাইবান্ধা-৫ আসন থেকে তিনি পরাজিত হয়েছিলেন।   তথ্যসূত্র   বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ
right|thumb|আফ্রিকার পিগমিদের সঙ্গে ইউরোপীয় অভিযাত্রী  পিগমি মধ্য আফ্রিকার একটি ক্ষুদ্র জাতিগোষ্ঠী যারা প্রধানত হ্রস্বকায় বলে বিশেষভাবে পরিচিত। বলা হয় এরা আফ্রিকার আদিমতম জাতিগোষ্ঠী। দক্ষিণ-পূর্ব এশিয়াতেও এদের অস্তিত্ব ছিল। ফিলিপাইনের ইয়েতা আদিবাসীরা মূলতঃ পিগমি। আন্দামান দ্বীপপুঞ্জেও পিগমিদের অস্তিত্ব আছে। এরা আছে পাপুয়া নিউগিনিতেও। পিগমি বলতে সাধারণভাবে হ্রস্বকায় যে কোন প্রাণী বোঝানো হলেও পিগমি মূলতঃ বামনাকৃতির জঙ্গলবাসী একটি সুপ্রাচীন মানবসম্প্রদায়। খ্রীস্টপূর্ব ২২৫০ সনের একটি চিঠিতে পিগমিদের উল্লেখ পাওয়া যায়। সভ্যতার ক্রমবিকাশের ধারায় বিংশ শতাব্দীরেত এই জাতিগোষ্ঠী বিলুপ্তির পথে। বর্তমানে সারা পৃথিবীতে পিগমিদের সংখ্যা ১ লক্ষের বেশি হবে না। এদের উচ্চতা সব্বোর্চ্চ সাড়ে চার ফুট হয়ে থাকে ; প্রাপ্তবয়স্ক আর শিশুর মধ্যে উচ্চতার তফাৎ করা তাই কঠিন। বিজ্ঞানীরা গবেষণা করে দেখেছেন, পিগমিদের এ খর্বাকৃতির কারণ হলো, শরীরের উচ্চতা বাড়ানোর জন্য যে ইনসুলিন জাতীয় আইজিএফ নামের উপাদানটি কাজ করে, পিগমিদের ক্ষেত্রে তা ঘটে না। এ কারণেই এরা ক্রস্বকায় হয়ে থাকে। জঙ্গলে পিগমিরা নিজেরাই ঘরবাড়ি তৈরি করে। তাদের ঘরবাড়িগুলোও আকারে-উচ্চতায় ছোট হয়। তারা গাছের ডাল বাঁকিয়ে ছোট ছোট কুঁড়েঘর তৈরি করে তাতেই বসবাস করে। জঙ্গলবা্সী এই আদিমানব শিকার করে জীবন ধারণ করে। আদিম মানুষের মতো দলবেঁধে পিগমিরা শিকারে যায় এবং বন্যপশু শিকার করে।। এরা সবচেয়ে পছন্দ করেন "বল্লু ডুকার" নামে এক ধরনের ছোট হরিণ। পিগমিরা শিকার ধরে জালে আটকে। এই জাল তৈরি করা হয় এনকুসা নামে এক ধরনের দৃঢ় গুল্ম দিয়ে। ফলে জালগুলো হয় খুবই শক্ত। পশু শিকারের সময় তারা কোমর সমান করে জালগুলো পেতে ছোট কাঠের টুকরা দিয়ে নিচগুলো ভালো করে আটকে তারপর শিকারকে তাড়িয়ে জালে এনে আটক করেন। শিকার যদি হাতি বা ওই ধরনের বড় আকৃতির কিছু হয়, তবে জালবন্দি অবস্থায় তীর মেরে দুর্বল করে দেওয়া হয়। শিকার নিয়ে তারা দলবেঁধে গ্রামে ফেরেন। এ সময় পিগমি নারীরা দলবেঁধে নাচে। তাদের বিশ্বাস, গর্ভাবস্থায় কোনো মহিলার সামনে এ শিকার ও শিকার-পরবর্তী উৎসব সৌভাগ্যের প্রতীক। পিগমি জাতিগোষ্ঠীরও দলনেতা থাকে আর এ দলনেতা নির্বাচিত হয় কঠিন পরীক্ষার মধ্য দিয়ে। দলনেতাকে তুখোড় শিকারি হতে হয়। এদের কয়েকটি উপজাতি হলো বাকা, মুবুতি এবং নিগ্রিতো। ক্যামেরুন, কঙ্গো এবং গ্যাবনের জঙ্গলে বাকা উপজাতির বাস। কঙ্গোতে মুবুতি প্রজাতির প্রায় ৩০-৪০ হাজার পিগমি আছে।   বহিঃসংযোগ   আফ্রিকান পিগমি সংস্কৃতি, সঙ্গীত, চিত্র  বিষয়শ্রেণী:মানব গোষ্ঠী বিষয়শ্রেণী:আফ্রিকার জাতি
গ্রামীণ উন্নয়ন মন্ত্রক হল ভারত সরকারের একটি শাখা, যার উপরে গ্রামীণ ভারতের আর্থ-সামাজিক উন্নয়নকে ত্বরান্বিত করার দায়িত্ব অর্পণ করা হয়েছে। এটির লক্ষ্য স্বাস্থ্য ও শিক্ষার জন্য বিশেষ গ্রামীণ অনুদান, পাইপের মাধ্যমে পরিস্রুত পানীয় জলের কর্মসূচি, সরকারি ও সাশ্রয়ী মূল্যের আবাসন কর্মসূচি, জনসাধারণের কাজের কর্মসূচি এবং গ্রামীণ রাস্তা ও অবকাঠামোর জন্য অনুদান প্রদানের উপরে স্থির রয়েছে। এটি স্থানীয় গ্রামীণ সংস্থাগুলিকে বিশেষ অনুদান প্রদান করে।  দ্বিতীয় মোদী মন্ত্রকের প্রথম মন্ত্রিসভা রদবদলের সময় ২০২১ সালের ৭ই জুলাই গিরিরাজ সিং নরেন্দ্র সিং তোমরকে গ্রামীণ উন্নয়ন মন্ত্রী হিসাবে প্রতিস্থাপন করা হয়েছিল।   বিভাগসমূহ  মন্ত্রকের দুটি বিভাগ রয়েছে: গ্রামীণ উন্নয়ন বিভাগ ও ভূমি সম্পদ বিভাগ। প্রত্যেক বিভাগের নেতৃত্বে বিভাগীয় সচিব হিসেবে মনোনীত একজন ঊর্ধ্বতন বেসামরিক কর্মচারী রয়েছেন। অনিতা চৌধুরী ভূমি সম্পদ সচিব এবং ওড়িশার ঊর্ধ্বতন আমলা যুগল কিশোর মহাপাত্র গ্রামীণ উন্নয়ন মন্ত্রকের সচিব হিসাবে রয়েছেন।   আরো দেখুন    জেলা গ্রামীণ উন্নয়ন সংস্থা (ভারত)  এনআরইজিএ (কেরল)   তথ্যসূত্র    বহিঃসংযোগ      রাষ্ট্রীয় গ্রামীণ কর্মসংস্থান নিশ্চয়তা আইন, ওয়েবসাইট  বিষয়শ্রেণী:ভারত সরকারের মন্ত্রক বিষয়শ্রেণী:ভারতের গ্রামীণ উন্নয়ন সংস্থা বিষয়শ্রেণী:গ্রামীণ উন্নয়ন মন্ত্রক
স্যার জন শেলি, ষষ্ঠ ব্যারোনেট (১৮ ডিসেম্বর ১৭৭১ - ২৮ মার্চ ১৮৫২) ছিলেন একজন ইংরেজ জমিদার, সংসদ সদস্য এবং অপেশাদার ক্রিকেটার। ডান|থাম্ব|স্যার জন শেলি   কর্মজীবন  থাম্ব|মাইকেলগ্রোভ হাউস, ১৭৮২ তিনি ছিলেন স্যার জন শেলির পুত্র, ৫ম ব্যারোনেট, মারেসফিল্ড পার্কের জন নিউনহ্যামের কন্যা উইলহেলমিনার পুত্র। তিনি উইনচেস্টার কলেজ, ইটন কলেজ (১৭৮৬-৮৯) এবং ক্লেয়ার কলেজ, কেমব্রিজে (১৭৮৯) শিক্ষিত ছিলেন এবং ১৭৮৯ সালে গ্র্যান্ড ট্যুরে যাত্রা শুরু করেন।  ১৭৮৩ সালের সেপ্টেম্বরে তার বাবার মৃত্যুর পর শেলি ষষ্ঠ ব্যারোনেট হন এবং সাসেক্সের প্যাচিংয়ের কাছে মিশেলগ্রোভ হাউসের উত্তরাধিকারসূত্রে পান, যা তিনি প্রাপ্তবয়স্ক হওয়ার পর আর্থিক কারণে বিক্রি করতে বাধ্য হন। তিনি ১৭৯০ সালে দ্বিতীয় ফুট গার্ডসে একজন এনসাইন হিসেবে সেনাবাহিনীতে দায়িত্ব পালন করেন, ১৭৯৩ সালে লেফটেন্যান্ট এবং ক্যাপ্টেন এবং সাসেক্সের ডিউকের সহকারী-ডি-ক্যাম্প হন। ১৭৯৭ সালে তিনি পেটওয়ার্থ ইওম্যানরিতেও একজন লেফটেন্যান্ট ছিলেন। থাম্ব|মারেসফিল্ড পার্ক আনুমানিক ১৮৫০ ১৮০৭ সালে তিনি ল্যাঙ্কাশায়ারের ব্রকহোলসের থমাস উইঙ্কলির কন্যা এবং উত্তরাধিকারী ফ্রান্সেসকে বিয়ে করেন, যার সাথে তার ৪ ছেলে এবং ২ মেয়ে ছিল। ১৮১৪ সালে তার মামার মৃত্যুর পর তিনি সাসেক্সের মারেসফিল্ড পার্কের উত্তরাধিকারসূত্রে লাভ করেন।  তিনি থরোব্রেড ঘোড়দৌড়ের ঘোড়ার একজন উল্লেখযোগ্য প্রজননকারী ছিলেন, যার মধ্যে রয়েছে দ্য ডার্বি বিজয়ী ফ্যান্টম (১৮১১), সেড্রিক (১৮২৪)  এবং প্রিয়াম (১৮৩০)।   তথ্যসূত্র    বহিঃসংযোগ     |-  বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:কর্নওয়ালের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ক্লেয়ার কলেজ, কেমব্রিজের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:উইনচেস্টার কলেজে শিক্ষিত ব্যক্তি বিষয়শ্রেণী:১৮৫২-এ মৃত্যু বিষয়শ্রেণী:১৭৭১-এ জন্ম
মনস () হলো তিনটি অধিক্রমণ শব্দের মধ্যে একটি যা নিকায় মনকে বোঝাতে ব্যবহৃত হয়, অন্যগুলো হলো চিত্ত ও বিজ্ঞান।  চিত্ত ও ভিন্নন এর পার্থক্য  মনস, চিত্ত ও বিজ্ঞান প্রত্যেকটি কখনও কখনও সাধারণভাবে "মন" এর সাধারণ এবং অ-প্রযুক্তিগত অর্থে ব্যবহৃত হয় এবং তিনটি কখনও কখনও একজনের মানসিক প্রক্রিয়াগুলিকে সামগ্রিকভাবে উল্লেখ করতে ক্রমানুসারে ব্যবহৃত হয়।Sue Hamilton, Identity and Experience. LUZAC Oriental, 1996, pages 105-106. তাদের প্রাথমিক ব্যবহার অবশ্য স্বতন্ত্র।Bodhi, Bhikkhu (trans.) (2000b). The Connected Discourses of the Buddha: A Translation of the Samyutta Nikaya. (Part IV is "The Book of the Six Sense Bases (Salayatanavagga)".) Boston: Wisdom Publications. ., pp. 769-70, n. 154. থেরবাদ বৌদ্ধধর্মের অভিধম্ম পিটকের স্বাতন্ত্র্যের মধ্যে, মন বা মনো হল সামগ্রিকভাবে মনের ধারণার মতো, যেখানে চিত্ত হল প্রতিটি তাৎক্ষণিক পদক্ষেপ বা মনের প্রক্রিয়া, এবং বিজ্ঞান হল চিত্তের বিভিন্ন রূপের মধ্যে একটি, এছাড়াও একটি হচ্ছে বিথি বা মানসিক প্রক্রিয়ার ধাপ, যা চিত্তের সুশৃঙ্খল ক্রম।  চিন্তা ও ইচ্ছার সাথে সম্পর্ক মনস প্রায়ই সাধারণ চিন্তার অনুষদ নির্দেশ করে।Sue Hamilton, Identity and Experience. LUZAC Oriental, 1996, page 107. চিন্তা করা ইচ্ছার সাথে ঘনিষ্ঠভাবে জড়িত, কারণ মানসিক ক্রিয়াকলাপ হল এমন উপায় যা ইচ্ছাগুলি নিজেকে প্রকাশ করে: "ইচ্ছা থাকলে, ব্যক্তি শরীর, বক্তৃতা ও চিন্তার মাধ্যমে কাজ করে।"Sue Hamilton, Identity and Experience. LUZAC Oriental, 1996, page 109. এছাড়াও, ইচ্ছাকে ইচ্ছাকৃত চিন্তার পরিপ্রেক্ষিতে বর্ণনা করা হয়েছে।Sue Hamilton, Identity and Experience. LUZAC Oriental, 1996, page 108.  অনিচ্ছাকৃত চিন্তা প্রায়শই সুপ্ত প্রবণতা (অনুসয়) এর অভিব্যক্তি, যা অতীতের স্বেচ্ছামূলক সম্পর্ক দ্বারা শর্তযুক্ত।Sue Hamilton, Identity and Experience. LUZAC Oriental, 1996, page 109.  মনোধাতুর প্রাথমিক ভূমিকা বাদ দিয়ে প্রাথমিক পাঠে জ্ঞানীয় প্রক্রিয়ার বর্ণনায় শব্দটি ব্যবহার করা হয় না। জ্ঞানীয় প্রক্রিয়ার বিতর্কমূলক ক্রিয়াকলাপগুলি হল "যুক্তি" ও "বহুগুণ তৈরি করা" সহ সানা এর কাজ। এটি ইঙ্গিত দেয় যে মনস দ্বারা করা "চিন্তা" উপলব্ধির সাথে সম্পর্কিত বিতর্কমূলক প্রক্রিয়াগুলির চেয়ে ইচ্ছার সাথে আরও ঘনিষ্ঠভাবে যুক্ত। মনস হল প্রধানত মানসিক ক্রিয়াকলাপ যা ইচ্ছা থেকে অনুসৃত হয়, তা অবিলম্বে হোক বা সময়ের দ্বারা বিচ্ছিন্ন হোক এবং সুপ্ত প্রবণতা সক্রিয় হওয়ার ফলে সৃষ্ট।Sue Hamilton, Identity and Experience. LUZAC Oriental, 1996, pages 109-110.  তথ্যসূত্র  বিষয়শ্রেণী:ভারতীয় দর্শন বিষয়শ্রেণী:বৌদ্ধ দার্শনিক ধারণা
পাঁচবিবি রেলওয়ে স্টেশন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার একটি গুরুত্বপূর্ণ রেলওয়ে স্টেশন। এটি ১৮৮৪ সালে ব্রিটিশ রাজ আমলের প্রতিষ্ঠিত হয়েছিল। এখানে ১৯২৪ সালে মিটারগেজ লাইন হতে ব্রডগেজ লাইন স্থাপন করা হয়। পাঁচবিবি একটি সীমান্ত নিকটবর্তী উপজেলা, বাংলাদেশের দ্বিতীয় বৃহত্তম হিলি স্থলবন্দর পাঁচবিবির উপজেলার খুব কাছে অবস্থিত। পাঁচবিবি রেলস্টেশনের পূর্ববর্তী জয়পুরহাট রেলস্টেশন এবং পরবর্তী হিলি রেলস্টেশন। তাই ভারত,নেপাল এবং ভুটান যেতে চায় এমন অনেক যাত্রী রেলপথে পাঁচবিবি স্টেশনে আসেন। তারা এই স্টেশন থেকে রেলপথে মাত্র কয়েক মিনিটের মধ্যে হিলিতেও যেতে পারেন। এটি বাংলাদেশ রেলওয়ে পশ্চিমাঞ্চল এর অধীনে পরিচালিত ।   ইতিহাস এটি ১৮৮৪ সালে চালু করা হয়। পাঁচবিবি উপজেলায় মাওলানা আবদুল হামিদ খান ভাসানী দীর্ঘদিন যাবৎ বসবাস করায় এই স্টেশনটি ভাসানীর স্মৃতি বিজড়িত একটি স্টেশন। তাছাড়া কৃষি প্ৰধান এ এলাকার কৃষকের উৎপাদিত পণ্য ট্রেনের মাধ্যমে দেশের বিভিন্ন অঞ্চলে যায়। এছাড়া এ রেলপথ দিয়ে পাঁচবিবি উপজেলার পাশ্ববর্তী ঘোড়াঘাট, গোবিন্দগঞ্জ ও হিলি(হাকিমপুর) উপজেলার অনেক যাত্রী, বিভিন্ন বিশ্ববিদ্যালয় পড়ুয়া শিক্ষার্থী ঢাকা, রাজশাহী, খুলনাসহ বিভিন্নস্থানে যাতয়াত করে।  এ কারণে সকল আন্তনগর ট্রেনের যাত্রা বিরতি সহ স্টেশনটিকে মডেল স্টেসনে রূপান্তর করার দাবি জানানো হয়।  পরিষেবা পাঁচবিবি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: একতা এক্সপ্রেস দ্রুতযান এক্সপ্রেস পঞ্চগড় এক্সপ্রেস বাংলাবান্ধা এক্সপ্রেস রূপসা এক্সপ্রেস সীমান্ত এক্সপ্রেস বরেন্দ্র এক্সপ্রেস তিতুমীর এক্সপ্রেস নীলসাগর এক্সপ্রেস চিলাহাটি এক্সপ্রেস কুরিগ্রাম এক্সপ্রেস  রকেট এক্সপ্রেস উত্তরা এক্সপ্রেস ও লোকাল ট্রেন   আরো দেখুন    জয়পুরহাট জেলা   জয়পুরহাট রেলওয়ে স্টেশন  বাংলাদেশ রেলপথ   সান্তাহার রেলস্টেশন   কমলাপুর রেলস্টেশন  বিরামপুর রেলওয়ে স্টেশন   তথ্যসূত্র   বিষয়শ্রেণী:জয়পুরহাট জেলার রেলওয়ে স্টেশন
টেমপ্লেট:তথ্যছক প্রাপ্তবয়স্ক জীবনী is for pornographic (adult) film actors and actresses. For a general person infobox, see Template:Infobox person.   ব্যবহার  All of the parameter names listed below are from Template:Infobox person, with the single exception of .  {{Infobox adult biography | name                      =  | image                     =  | image_size                =  | alt                       =  | caption                   =  | native_name               =  | native_name_lang          =  | birth_name                =  | birth_date                = For living people supply only the year unless the exact date is already WIDELY published, as per [[WP:DOB]]. | birth_place               =  | baptised                  =  | disappeared_date          =  | disappeared_place         =  | disappeared_status        =  | death_date                =  | death_place               =  | death_cause               =  | body_discovered           =  | resting_place             =  | resting_place_coordinates =  | monuments                 =  | residence                 =  | nationality               =  | other_names               =  | ethnicity                 =  | citizenship               =  | education                 =  | alma_mater                =  | occupation                =  | years_active              =  | employer                  =  | organization              =  | agent                     =  | known_for                 =  | notable_works             =  | style                     =  | home_town                 =  | salary                    =  | net_worth                 =  | height                    =  <!-- "X cm", "X m"  or "X ft Y in" plus optional reference (conversions are automatic) --> | weight                    =  <!-- "X kg", "X lb" or "X st Y lb" plus optional reference (conversions are automatic) --> | television                =  | title                     =  | term                      =  | predecessor               =  | successor                 =  | party                     =  | movement                  =  | opponents                 =  | boards                    =  | religion                  =  | denomination              =  | criminal_charge           =  | criminal_penalty          =  | criminal_status           =  | spouse                    =  | partner                   =  | children                  =  | parents                   =  | relatives                 =  | callsign                  =  | awards                    =  | signature                 =  | signature_alt             =  | signature_size            =  | number_of_films           =  | website                   =  }}   মাইক্রোবিন্যাস
থাম্ব|ইনফ্রারেড আকাশের ছায়াপথঅ্যাবেল ১৮৩৫ আইআর১৯১৬  এএম০৬৪৪-৭৪১  অ্যান্ডোমিডা নীহারিকা (M31/NGC 224)  অ্যান্ড্রোমিডা ১  Antennae Galaxies (NGC 4038/NGC 4039)  Aquarius Dwarf  Black Eye Galaxy (M64/NGC 4826)  Bode's Galaxy (M81/NGC 3031)  Canis Major Dwarf Galaxy  Carina Dwarf  Centaurus A Galaxy  Cigar Galaxy (M82/NGC 3034)  Circinus Galaxy  Draco Dwarf  Dwingeloo 1  Dwingeloo 2  Fornax Dwarf  Hoag's object (a ring galaxy)  Huchra's Lens  HVC 127-41-330  I Zwicky 18  IC 10  IC 1613  IOK-1  বৃহৎ ম্যাজেলানীয় মেঘমালা   Leo I (dwarf galaxy)  LGS 3  M32 (NGC 221)  M49  M58  M59   M60  M61  M65  M66  M74 (NGC 628)  M77  M84  M85  M86  M87  M88  M89  M90  M91  M94  M95  M96  M98  M99  M100 (NGC 4321)  M105  M106  M108  M109  M110 (NGC 205)  Maffei I  Maffei II  আকাশগঙ্গা ছায়াপথ -  পৃথিবী এই ছায়াপথে অবস্থিত, আকাশগঙ্গার উপগ্রহ ছায়াপথসমূহের তালিকা  NGC 1  NGC 2  NGC 3  NGC 55  NGC 185  NGC 147  NGC 300  NGC 404  NGC 891  NGC 1275  NGC 1569  NGC 1705  NGC 2403  NGC 2812  NGC 3109  NGC 3115  NGC 3184  NGC 3226  NGC 3227  NGC 3370  NGC 3384  NGC 3628  NGC 3982  NGC 4395  NGC 4414  NGC 4555  NGC 4565  NGC 4881  NGC 5078  NGC 5195  NGC 6240  NGC 6822 (Barnards galaxy)  NGC 7331  NGC 7742  Galaxy 0402+379  Pegasus Dwarf  Phoenix Dwarf  Pinwheel Galaxy (M101/NGC 5457)  RXJ1242-11  Sagittarius Dwarf Elliptical Galaxy  Sculptor Dwarf  Sextans A  Sextans Dwarf  Small Magellanic Cloud  Sombrero Galaxy (M104)  Southern Pinwheel Galaxy (M83/NGC 5236)  Spindle Galaxy  Spindle Galaxy in Draco (NGC 5866, possibly M102)  Spindle Galaxy in Sextans (NGC 3115)  Spiral Galaxy ESO 269-57  Sunflower Galaxy (M63)  ট্রায়াঙ্গুলাম ছায়াপথ (M33/NGC 598)  Tucana Dwarf  Ursa Minor Dwarf  VIRGOHI21  Virgo Stellar Stream  ওয়ার্লপুল ছায়াপথ (M51/NGC 5194)  Willman 1  Wolf-Lundmark-Melotte (WLM)  UGC 5675   আরও দেখুন   নিকটতম ছায়াপথসমূহের তালিকা  বিষয়শ্রেণী:ছায়াপথ বিষয়শ্রেণী:ছায়াপথসমূহের তালিকা